**Poštovani roditelji,**

prema odluci MZO-a, redovna nastava za učenike razredne nastave počinje u ponedjeljak, 25. svibnja 2020. godine. Nastava počinje s B smjenom prema rasporedu koji ste dobili od razrednih učiteljica. Razredni odjeli će biti raspoređeni po učionicama prvog dana nastave. Organiziran je i produženi boravak i mliječni obrok.

Rad u školama u sadašnjim epidemiološkim uvjetima uz poštovanje dobivenih uputa smatra se jednako sigurnim za djecu i zaposlenike kao i rad od kuće odnosno ostanak kod kuće te se omogućuje uključivanje sve djece u nastavu u školi.

Molimo vas da djetetu izmjerite tjelesnu temperaturu svaki dan prije dolaska u školu. Temperaturu zapišite u bilježnicu koju će učiteljica svaki dan pogledati. U slučaju povišene tjelesne temperature telefonom obavijestite razrednu učiteljicu odnosno školu i ne dovodite dijete u školu. Također se potrebno javiti svom liječniku obiteljske medicine radi odluke o testiranju i liječenju djeteta. Djeca sa znakovima drugih zaraznih bolesti također ne dolaze u ustanovu.

Ukoliko kod djeteta uočimo naznake bolesti tijekom boravka u školi, učitelji će vas kao i do sada, obavijestiti o tome i zamoliti da u najkraćem roku dođete po dijete.

Roditelji učenika koji se iz opravdanih razloga neće moći uključiti u redovnu nastavu o tome, kao i do sad, trebaju obavijestiti svoje razredne učiteljice.

Prilikom dolaska i odlaska djece u školu roditelji ne ulaze u prostorije škole.

Nadamo se da ćemo uz dobru suradnju i ovu školsku godinu, u kojoj smo se stalno morali prilagođavati novim uvjetima, uspješno privesti kraju.

Veselimo se dolasku vaše djece u školu!

Srdačan pozdrav,

v.d.ravnateljice

Ljiljana Lepan Babić, prof.

Ovdje možete preuzeti [upute za vrtiće i škole](http://os-brestje-zg.skole.hr/upload/os-brestje-zg/images/newsimg/920/File/Upute_vrtici_skole.pdf) Hrvatskog zavoda za javno zdravstvo te [preporuke za organizaciju rada u razrednoj nastavi](http://os-brestje-zg.skole.hr/upload/os-brestje-zg/images/newsimg/920/File/Nove%20preporuke%20za%20organizaciju%20razredne%20nastave%20od%2025.5.pdf) Ministarstva znanosti i obrazovanja. Dokumente možete također preuzeti u prilogu ove objave.